《过洞庭湖得风寄李使君》
明代·周瑛

洞庭午前湖水平，洞庭午后风浪生。片帆出没树叶小，一身恍惚鸿毛轻。

浮云黯黯结新暝，白日杲杲笼微晴。故人饮我酒未醒，回头不见巴陵城。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。